Henri Verneuil

Henri Verneuil (alk. Ashot Malakian; 15. lokakuuta 1920 Rodosto, Turkki – 11. tammikuuta 2002 Pariisi, Ranska)James Kirkup: Henri Verneuil, The Independent, 15.1.2002, viitattu 20.7.2023. oli turkinarmenialaista syntyperää ollut ranskalainen elokuvaohjaaja ja -käsikirjoittaja.

 Elämä 

Malakian syntyi Turkissa armenialaiseen perheeseen. Vuonna 1924 hän pakeni perheensä kanssa armenialaisiin kohdistuneita vainoja Turkista Ranskan Marseilleen. Nuoruudessaan hän työskenteli toimittajana ja radiojuontajana.Ronald Bergan: Henri Verneuil, The Guardian, 25.1.2002, viitattu 20.7.2023.Henri Verneuil, 81; Directed Giants of the French Cinema, The Los Angeles Times, 12.1.2002, viitattu 20.7.2023.

Verneuilin ensimmäinen suuri menestys elokuvien maailmassa oli elokuva Kielletty hedelmä (1952), jossa hän ohjasi Fernandelia ja Françoise Arnoulia. Myöhemmin hän ohjasi myös Jean Gabinia, Jean-Paul Belmondoa ja Alain Delonia. Yksi hänen viimeisistä elokuvistaan oli Mayrig (1992), jossa hän ohjasi Omar Sharifia ja Claudia Cardinalea ja käsitteli itselleen läheistä aihetta, armenialaisten kansanmurhaa.

Verneuil oli suhteellisen kaupallinen elokuvantekijä, minkä vuoksi monet uuden aallon elokuvantekijät arvostelivat häntä. Vuonna 1996 Verneuil sai kuitenkin César-palkinnon tunnustukseksi elämäntyöstään elokuvan parissa. Hän sai myös parhaan alkuperäisen tarinan Oscar-ehdokkuuden elokuvasta Lampaalla on 5 jalkaa (1955).Academy Awards Search, Oscars.org, viitattu 20.7.2023.

 Filmografia 

VuosiSuomenkielinen nimiAlkuperäinen nimiTehtävät1952Leipurin naimahuoletLe Boulanger de ValorgueohjaajaKielletty hedelmäLe Fruit défenduohjaaja, käsikirjoittaja1953Yhteiskunnan vihollinen n:o 1L'Ennemi public No 1ohjaaja1954Lampaalla on 5 jalkaaLe Mouton a cinq pattesohjaajaMenneisyyden varjossaLes Amants du Tageohjaaja1956SynnintekijätDes gens sans importanceohjaaja, käsikirjoittajaUnelmien iltaParis Palace Hôtelohjaaja, käsikirjoittaja1957Vaarallista himoaUne Manche et la belleohjaaja, käsikirjoittaja1958MaximeMaximeohjaaja, käsikirjoittaja1959Setäni on kiipelissäLe Grand ChefohjaajaPiukka pakoLa Vache et le prisonnierohjaaja, käsikirjoittaja1960Kielletyt hetketL'Affaire d'une nuitohjaajaSalattu todisteLe Présidentohjaaja1961MakuuhuoneleijonatLes Lions sont lâchésohjaaja1962Kuin apinat talvellaUn Singe en hiverohjaaja1963Askel askeleeltaMélodie en sous-solohjaaja1964100000 dollaria auringossa100000 dollars au soleilohjaaja, käsikirjoittajaDunkerquen viimeiset päivätWeek-end à Zuydcooteohjaaja196625. tuntiLa Vingt-cinquième heureohjaaja, käsikirjoittaja1968San Sebastianin tykitLa Bataille de San Sebastianohjaaja1969SisilialaisklaaniLe Clan des Siciliensohjaaja, käsikirjoittaja, tuottaja1971RyöstäjätLe Casseohjaaja, käsikirjoittaja1973Kultainen käärmeLe Serpentohjaaja, käsikirjoittaja, tuottaja1975Pelko kaupungin ylläPeur sur la villeohjaaja, käsikirjoittaja1976Viholliseni ruumisLe Corps de mon ennemiohjaaja, käsikirjoittaja, tuottaja1979I... comme IcareI... comme Icareohjaaja, käsikirjoittaja, tuottaja1992MayrigMayrigohjaaja, käsikirjoittaja

 Lähteet 

 Aiheesta muualla 




Luokka:Ranskalaiset elokuvaohjaajat
Luokka:Ranskalaiset elokuvakäsikirjoittajat
Luokka:Vuonna 1920 syntyneet
Luokka:Vuonna 2002 kuolleet